66 krigsofre gravlagt i Bosnia
Flere imamer ba for de døde før de 66 bosnjakene (bosniske muslimer) ble stedt til hvile. Levningene av krigsofrene ble funnet i en innsjø i 2010. - I de første månedene av konflikten drepte serbiske soldater sønnen min, mannen min, mine to søstre, min bror og flere andre slektninger, i alt 13, sier Meva Ahmetagic. Lørdag fulgte hun en av søstrene og svogeren til graven i Visegrad. Mellom april og juni 1992 drepte serbiske soldater over 1.500 sivile i Visegrad og områdene rundt, ifølge Det bosniske instituttet for savnede personer. Rundt 600 personer er fortsatt savnet.
Flere tusen mennesker samlet seg i Visegrad lørdag for delta i begravelsen for 66 bosnjaker som ble drept i krigen på 90-tallet.